Seksnasjonersturneringen

Seksnasjonersturneringen, på engelsk Six Nations Championship, er en årlig internasjonal turnering i rugby union mellom England, Frankrike, Irland, Italia, Skottland og Wales. Den het Home Nations Championship i årene 1883-1909 og 1932-39 da bare England, Irland, Skottland og Wales deltok.  Da Frankrike ble med, het den Femnasjonersturneringen i årene 1910-31 og 1947-99.  I 2000 ble Italia med og turneringen fikk dagens navn. Turneringen er per 2019 sponset av bryggeriet Guinness og heter da Guinness Six Nations.

Alle lag spiller mot hverandre én gang hvert år, med hjemmebane annethvert år. Til og med 2016 fikk lagene to poeng for seier, ett poeng for uavgjort og null poeng for tap.  I 2017 ble det innført nytt poengsystem med fire poeng for seier og to for uavgjort.  Hvis et lag skårer fire eller flere try, får det ett bonuspoeng og hvis et lag taper med sju eller færre poeng, får det ett poeng.  Hvis et lag vinner alle fem kamper, får det i tillegg tre bonuspoeng for å være sikker på at det laget vinner turneringen.

Trofeer 
 Championship Trophy - Vinneren av turneringen.
 Triple Crown Trophy - Kan bare vinnes av England, Irland, Skottland eller Wales.  Laget må ha vunnet alle tre kampene mot de andre lagene for å vinne trofeet.
 Calcutta Cup - Vinneren av England mot Skottland.
 Centenary Quaich - Vinneren av Irland mot Skottland.  Opprettet i 1989 (quaich er et gælisk drikkebeger).
 Giuseppe Garibaldi Trophy - Vinneren av Frankrike mot Italia.  Opprettet i 2007 til minne for Giuseppe Garibaldi som samlet Italia og deltok på fransk side i den fransk-prøyssiske krigen.
 Millenniumtrofeet - Vinneren av England mot Irland.

Andre begreper 
 Wooden Spoon - Laget som kommer sist i turneringen.
 Grand Slam - Hvis et lag vinner alle kampene i turneringen.  Innført i 1908 da Frankrike spilte kamper mot lagene uten å være offisielt med i turneringen.

Arenaer 
Seksnasjonersturneringen blir spilt på følgende arenaer:
England: Twickenham, London
Frankrike: Stade de France, Saint-Denis (nær Paris)
Irland: Aviva Stadium (Landsdowne Road), Dublin
Italia: Stadio Olimpico, Roma, (Mens Stadio Flaminio er under oppussing), 
Skottland: Murrayfield, Edinburgh
Wales: Millennium Stadium, Cardiff

Nasjonalsanger 
Det blir spilt nasjonalsanger før kampene, men God save the Queen som er nasjonalsangen for Storbritannia spilles bare for England.  Skottland og Wales har andre sanger.  Irlands landslag representerer både republikken Irland og Nord-Irland og har egne regler for sanger.
 England: God save the Queen
 Frankrike: Marseillaisen
 Irland: Amhrán na bhFiann og Ireland’s Call.  Ved hjemmekamper (i Irland), synges Amhrán na bhFiann først og så Ireland's Call.  Ved bortekamper synges bare Ireland's Call.
 Italia: Fratelli d'Italia
 Skottland: Flower of Scotland.  Skottland har ikke sin egen nasjonalsang, men har brukt Flower of Scotland for rugby union siden 1990.
 Wales: Hen Wlad fy Nhadau

Resultater 
Tabellene er oppdatert etter 2021-turneringen

Sammenlagt

Home Nations (1883-1909) 
Grand Slam ble først startet i 1908 da Frankrike spilte kamper som gjester.  Enkelte år ble ikke alle kamper spilt av forskjellige grunner og dermed markert som «ikke fullført»

Femnasjonersturneringen (1910-1931)

Home Nations (1932-1939)

Five Nations (1940–1999) 
Millennium Trophy og Centenary Quaich ble innført i 1989.Turneringen i 1972 ble ikke fullført da Wales nektet å reise til Dublin pga. den anspente politiske situasjonen i Irland og Nord-Irland etter Bloody Sunday 30. januar 1972.

Seksnasjonersturneringen (2000–)

Grand slam 

 England (13): 1913, 1914, 1921, 1923, 1924, 1928, 1957, 1980, 1991, 1992, 1995, 2003, 2016
 Wales (12): 1908, 1909, 1911, 1950, 1952, 1971, 1976, 1978, 2005, 2008, 2012, 2019
 Frankrike (9): 1968, 1977, 1981, 1987, 1997, 1998, 2002, 2004, 2010
 Skottland (3): 1925, 1984, 1990
 Irland (3): 1948, 2009, 2018
 Italia (0)

Referanser

Eksterne lenker 
 Seksnasjonersturneringen sin offisielle hjemmeside (engelsk)

Rugby union
Sportsarrangementer